ກຸ່ມອະນຸລັກສິ່ງແວດລ້ອມໄທ ຈະຟ້ອງຮ້ອງກຸ່ມລົງທຶນ ສ້າງເຂື່ອນໄຊຍະບູລີ (ເບິ່ງວີດີໂອ)
ເຄືອຂ່າຍປະຊາຊົນໄທ​ເພື່ອ​ການ​ອານຸລັກ ຊັບພະຍາກອນ​ທຳ​ມະ​ຊາດ​ໃນ​ເຂດ​ລຸ່ມ​ແມ່​ນໍ້າຂອງ ໄດ້ທໍາການປະທ້ວງໃນວັນທີ 24 ເມສາ ຢູ່ຕໍ່ໜ້າທະນາຄານໄທພານິດ.
ເຄືອຂ່າຍປະຊາຊົນໄທ ເພື່ອການອານຸລັກຊັບພະຍາກອນທຳມະຊາດ ໃນເຂດລຸ່ມແມ່ນໍ້າຂອງ ຈະຟ້ອງຮ້ອງກຸ່ມລົງທຶນໃນໂຄງການເຂື່ອນໄຊຍະບູລີ ຕໍ່ສານປົກຄອງຂອງໄທ ໂດຍເຊື່ອວ່າ ເປັນໂຄງການ ທີ່ຂັດຕໍ່ກົດໝາຍໄທ ແລະສາກົນ ເບິ່ງວີດີໂອ ການປະທ້ວງ: ເຄືອຂ່າຍປະຊາຊົນໄທເພື່ອການອານຸລັກຊັບພະຍາກອນທຳມະຊາດໃນເຂດລຸ່ມ ແມ່ນໍ້າຂອງໄດ້ເຄື່ອນໄຫວອີກເທື່ອໃໝ່ໃນວັນທີ 24 ເມສານີ້ ດ້ວຍການລວມຕົວກັນ ຢູ່ຕໍ່ໜ້າສໍານັກງານໃຫຍ່ຂອງທະນາຄານໄທພານິດ ແລະສໍານັກງານໃຫຍ່ຂອງກຸ່ມ ບໍລິສັດ ຊ ການຊ່າງ ທີ່ຕັ້ງຢູ່ໃນບາງກອກເພື່ອຍື່ນຈົດໝາຍທີ່ສະແດງເຖິງການຄັດ ຄ້ານຕໍ່ແຜນການກໍ່ສ້າງເຂື່ອນໄຊຍະບູລີ ເທິງລໍາແມ່ນໍ້າຂອງໃນເຂດປະເທດລາວ ໃນໂອກາດດຽວກັນເຄືອຂ່າຍປະຊາຊົນໄທ ກໍຍັງຖະແຫລງການຢືນຢັນອີກດ້ວຍວ່າ ຈະດໍາເນີນການຟ້ອງຮ້ອງຕໍ່ສານປົກຄອງຂອງໄທ ຖ້າຫາກວ່າ ກຸ່ມບໍລິສັດ ຊໍ ການ ຊ່າງຍັງຢືນຢັນທີ່ຈະທໍາການກໍ່ສ້າງເຂື່ອນໄຊຍະບຸລີຕໍ່ໄປ ລວມທັງຍັງຈະຟ້ອງທະນາ ຄານໄທພານິດອີກດ້ວຍ ຖ້າຫາກວ່າທະນາຄານພານິດດັ່ງກ່າວ ໄດ້ຕົກລົງອະນຸມັດ ເງິນກູ້ໃຫ້ແກ່ກຸ່ມບໍລິສັດ ຊໍ ການຊ່າງ ທັງນີ້ກໍເນື່ອງຈາກວ່າ ເຄືອຂ່າຍປະຊາຊົນໄທເຊື່ອວ່າ ການກະທໍາດັ່ງກ່າວຂອງທັງ ທະນາຄານໄທພານິດ ແລະກຸ່ມບໍລິສັດ ຊ ການຊ່າງນັ້ນ ເປັນສິ່ງທີ່ຂັດຕໍ່ກົດໝາຍໄທ ແລະກົດໝາຍລະຫວ່າງຊາດ ໂດຍສະເພາະແມ່ນການລົງນາມ ໃນສັນຍາຊື້ຂາຍພະ ລັງງານໄຟຟ້າຈາກເຂື່ອນໄຊຍະບູລີລະຫວ່າງປະເທດ ໂດຍສະເພາະແມ່ນການລົງ ນາມໃນສັນຍາຊື້ຂາຍພະລັງງານໄຟຟ້າຈາກເຂື່ອນໄຊຍະບູລີລະຫວ່າງລາວກັບໄທນັ້ນ ໄດ້ມີການຈັດທໍາຂຶ້ນໂດຍບໍ່ໄດ້ໃຫ້ຂໍ້ມູນ-ຂ່າວສານ ແກ່ປະຊາຊົນໄທໃນວົງກວ້າງ ຈຶ່ງ ເປັນສິ່ງທີ່ຂັດຕໍ່ກົດໝາຍລັດຖະທໍາມະນູນການປົກຄອງຂອງໄທ ໂດຍຕົງສ່ວນທີ່ປະ ກົດວ່າ ຍັງຄົງມີການສືບຕໍ່ດໍາເນີນໂຄງການໃນລາວ ຢູ່ເລື້ອຍມາກໍເປັນການຂັດຕໍ່ມະຕິ ຂອງຄະນະກໍາມາທິການແມ່ນໍ້າຂອງ (MRC) ທີ່ກໍານົດໃຫ້ທໍາການສຶກສາ ເພື່ອປ້ອງ ກັນຜົນກະທົບຕໍ່ສັງຄົມ ແລະສິ່ງແວດລ້ອມທໍາມະຊາດຢ່າງຄົບຖ້ວນເສຍກ່ອນອີກດ້ວຍ ຍິ່ງໄປກວ່ານັ້ນ ການທີ່ທາງການໄທໄດ້ຕົກລົງໄດ້ຕົກລົງທີ່ຈະຊື້ພະລັງງານໄຟຟ້າຈາກ ລາວ ເຖິງ 7,000 MW ນັບຈາກ ປີ 2105 ເປັນຕົ້ນໄປ ນອກຈາກຈະເປັນການລະເມີດ ສິດທິຂັ້ນພື້ນຖານຂອງຜູ້ບໍລິໂພກໃນໄທກ່ຽວກັບທາງເລືອກ ໃນການຊົມໃຊ້ພະລັງງານ ໄຟຟ້າແລ້ວ ການຕົກລົງດັ່ງກ່າວນີ້ ກໍຍັງເກີນກວ່າລະດັບຄວາມຕ້ອງການ ທີ່ເປັນຈິງ ໃນໄທອີກດ້ວຍ ດັ່ງທີ່ເຈົ້າໜ້າທີ່ບໍລິຫານ ເຄືອຂ່າຍປະຊາຊົນໄທໄດ້ໃຫ້ການຢືນຢັນວ່າ: ແຕ່ຢ່າງໃດກໍຕາມ ທ່ານທອງສິງ ທໍາມະວົງ ນາຍົກລັດຖະມົນຕີ ລາວໄດ້ໃຫ້ການຢືນຢັນກັບທ່ານ ຫຽນ ເຕີ່ນ ຢຸ໊ງ ນາຍົກລັດຖະມົນ ຕີຫວຽດນາມ ໃນລະຫວ່າງທີ່ຜູ້ ນໍາລັດຖະບານ ຂອງທັງສອງປະ ເທດໄດ້ພົບປະເຈລະຈາກັນໃນ ໂອກາດກອງປະຊຸມສຸດຍອດຜູ້ ນໍາອາຊ່ຽນ ຄັ້ງທີ 18 ຢູ່ກຸງຈາ ກາຕ້າ ປະເທດອິນໂດເນເຊຍ ເມື່ອປີ 2011 ທີ່ຜ່ານມາລັດຖະ ບານລາວໄດ້ຕັດສິດໃຈ ໃຫ້ມີ ແຜນການກໍ່ສ້າງເຂື່ອນໄຊຍະບູລີເທິງແນວແມ່ນໍ້າຂອງອອກໄປແລ້ວ ໃນຂະນະນີ້ ເຖິງແມ່ວ່ານາຍົກລັດຖະມົນຕີລາວຈະບໍ່ໄດ້ໃຫ້ເຫດຜົນ ປະກອບການຕັດສິນໃຈດັ່ງກ່າວກໍ່ ຕາມ ຫາກແຕ່ກໍ່ເປັນທີ່ຮັບຮູ້ກັນໂດຍທົ່ວໄປແລ້ວວ່າ ໂຄງການເຂື່ອນໄຊຍະບຸລີໄດ້ຖືກຄັດ ຄ້ານຢ່າງກວ້າງຂວາງ ຈາກເຄືອຂ່າຍປະຊາຊົນໄທ ເພື່ອການອານຸລັກຊັບພະຍາກອນທຳ ມະຊາດໃນເຂດລຸ່ມແມ່ນໍ້າຂອງ ໃນໂອກາດກອງປະຊຸມພາກປະຊາສັງຄົມອາຊ່ຽນ ທີ່ໄດ້ ຈັດຂຶ້ນໃນໂອກາດດຽວກັນກັບກອງປະຊຸມສຸດຍອດອາຊຽນຄັ້ງຫລ້າສຸດນີ້ ເຄືອຂ່າຍປະ ຊາຊົນດັ່ງກ່າວກໍຍັງໄດ້ສະແດງການຄັດຄ້ານໂຄງການກໍ່ສ້າງເຂື່ອນໄຊຍະບູລີຕໍ່ບັນດາຜູ້ນຳ ລັດຖະບານອາຊຽນອີກດ້ວຍ ນອກຈາກນັ້ນ ເຄືອຂ່າຍປະຊາຊົນໄທ ກໍຍັງໄດ້ຍື່ນໜັງສືທີ່ມີສາລະສຳຄັນຢ່າງດຽວກັນນີ້ຕໍ່ ນາຍົກລັດຖະມົນຕີໄທ, ຄະນະກຳມາທິການສິ່ງແວດລ້ອມປະຈຳລັດຖະສະພາໄທ ອີກດ້ວຍ ການໄຟຟ້າຝ່າຍຜະລິດແຫ່ງປະເທດໄທ (EGAT) ແລະອີກ 15 ພາກສ່ວນທີ່ໄດ້ໃຫ້ການ ສະໜັບສະໜູນດ້ານເງິນທຶນແກ່ຄະນະກຳມາທິການແມ່ນໍ້າຂອງ (MRC) ອີກດ້ວຍ